Tallinna Linna Tütarlaste Kommertsgümnaasium

Tallinna Linna Tütarlaste Kommertsgümnaasium oli keskharidust andnud õppeasutus, mis tegutses aastail 1911–1940.
 Tallinna Linna Tütarlaste Kommertskool 
1906. aastal asutas Gustav Narusbek erakaubanduskooli, mis tegutses Väike-Pärnu maantee 19a hoones, kuhu võeti vastu nii poisse kui tüdrukuid. Kool algas kahe klassiga õppetegevust 1906. aastal ja asutajaks oli Gustaw Narusberg ja tema abiliseks Georg VestelTallinna linna tütarlaste kommerts- ja kaubanduskool juubelipäevade eel, Päewaleht, nr. 242, 7 september 1936. 1910. aastal andis Gustav Narusbek erakooli üle Tallinna Linnavalitsuse ülalpidamisele. 
Tallinna Linna Tütarlaste Kommertskool (vene keeles Ревельское городское женское коммерческое училище) (1911–1924) alustas tegevust 1. (vkj) / 14. septembril  1911 aadressil Viru tänav 6. Õppekeel oli vene keel, ent 85% õpilasi oli eesti rahvusest.
pisi|260px|Endine Tallinna Linna Tütarlaste Kommertsgümnaasiumi hoone
pisi|260px|Endine Tallinna Linna Tütarlaste Kommertsgümnaasiumi hoone Pärnu maantee ja Estonia puiestee 10 nurgal, mille Pärnu maantee poolsele küljele istutati toona allee
Kooli asutamise järel algas uue koolihoone kavandamine, milleks valiti linna vabade maa-alade seast Jaani kiriku vastas asuv Karjakaevu plats. Selleks oli vaja kustutada linnplaanilt sellele krundile kavandatud kitsas tänav ning pikendada Jaani tänav kaares Jaani kirikust mööda Vabaduse väljakuni. Ebasoodne piir Vene seltskondliku kogu hoonega sundis kavandama selle hoonekülje sopilisena. Koolihoone Estonia puiestee 10 valmis 1916. aastal.  Eesti iseseisvumine tõi kaasa eesti õppekeele ning 1920. aasta avalike algkoolide seadusNr. 91. Riigikogu poolt 7. dets. 1922 a. wastuwõetud Awalikkude keskkoolide seadus., Riigi Teataja, nr. 155-156, 16 detsember 1922 lahutas gümnaasiumiastmest nooremad klassid eraldi Tallinna Linna 29. Algkooliks. Tallinna 29. algkooli viimased klassid lahkusid sellest hoonest kevadel 1929. 

Tallinna Linna Tütarlaste Kommertskooli ja hilisema Tallinna Linna Tütarlaste Kommertsgümnaasiumi (1924–1938) direktorinaTallinna linna tütarlaste kommerts- ja kaubanduskool juubelipäevade eel, Päewaleht, nr. 242, 7 september 1936 tegutses 1911–1927 Heinrich Bauer ja 1928–1940 oli Tallinna Tütarlaste Kommertsgümnaasiumi ja Kaubanduskooli direktor Aleksander Veiderma.
 Tallinna Linna Tütarlaste Kommertsgümnaasium 
1922. aastal nimetati kool Tallinna Linna Tütarlaste Kommertsgümnaasiumiks. 1934. aastal nimetati kool koolireformi tõttu Keskkoolide seaduse409. Keskkoolide seadus., Riigi Teataja, nr. 47, 2 juuni 1934 alusel taas Tallinna Tütarlaste Kommertskooliks, mis tegutses Tallinna Linna Tütarlaste Kommertsgümnaasiumi hoones. Kommertsgümnaasiumi oli 1936. aastaks lõpetanud 20 lendu 1054 lõpetanuga.

 Kaubanduskool 
Tallinna Linna Tütarlaste Kommertsgümnaasiumi koolihoones tegutses ka 1906. aastal asutatud kutsekool – Tallinna Linna Tütarlaste Kaubanduskool (vene keeles Ревельская городская женская торговая школа), neil koolidel oli ühine direktor ja õpetajaskond. 1939. aastal oli Tallinna Tütarlaste Kaubanduskooli ja Tallinna Tütarlaste Ärinduskooli õppeaeg on 4 aastat ja õpetati kaubandusega ning ärindusega seoses olevaid aineid. Kaubanduskooli õpingud lõpetanu võis õiendada õppinud kaupleja ja ärinduskeskkooli lõpetaja õppinud majandusametniku kutseeksami. Mõlemate keskkoolide lõpetajad võisid õppimist jätkata kommertskoolis (kommertsgümnaasiumis) ja edasi ülikooli majandusteaduskonnasKuhu juhtida algkooli lõpetanud noori?, Nõmme Leht (1938-1940), nr. 20, 20 mai 1939. 

Õhtupoolikuti töötas kommertsgümnaasiumi koolimajas ka Tallinna Õpetajate Seminar, Kodumajanduskeskkool ja A. Pedusaare erakeskkool.Tallinna Linna Tütarlaste Kommertsgümnaasium. Tallinn, 1936

Riigivanema otsusega 14. septembrist 1934 nr. 695 võeti koolivõrku Tallinna Linna Kaupmeestekool nelja-aastase kursusega. Selle kooli naisosakonna esimene klass algas tegevust 15. septembril 1934 Tütarlaste Kommertsgümnaasiumi ruumides, Jaani tänav 13.

Kommertsgümnaasiumi hoone
Tallinna Tütarlaste Kommertsgümnaasiumi hoone on tunnistatud kultuurimälestiseks nr 1068.

Vaata ka
Tallinna Majanduskool
Tallinna Linna Poeglaste Kommertskool, mis asus Väike-Pärnu maantee 19a (Sakala tänav (algselt 51), nüüd 21), Tallinn

Viited

 Välislingid 
Tallinna Linna Tütarlaste Kommerts- ja Kaubanduskool, 1911-1944, Eesti Ajalooarhiiv, TLA.220

Kategooria:Tallinna endised koolid